pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานเปิดงาน “CEBIT ASEAN Thailand 2018”
วันพุธที่ 21 มีนาคม 2561
ปลัดกระทรวงดิจิทัลฯ เป็นประธานเปิดงาน “CEBIT ASEAN Thailand 2018”
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงานสัมมนาเตรียมความพร้อมการจัดงาน “CEBIT ASEAN THAILAND 2018” (CEBIT ASEAN) โดย บริษัท อิมแพ็ค เอ็กซิบิชั่น แมเนจเม้นท์ จํากัด บริษัท ดอชเช่อ เมสเซ่ เอจี จํากัด ประเทศเยอรมนีผู้นําด้านการจัดงานแสดงสินค้าและเจรจาธุรกิจด้านอุตสาหกรรมเทคโนโลยีสารสนเทศและดิจิทัล อันดับหนึ่งของโลก ร่วมกันเตรียมจัดงานดังกล่าวขึ้นเป็นครั้งแรกในประเทศไทย ระหว่างวันที่ 18 - 20 ตุลาคม 2561 ณ ศูนย์แสดงสินค้าและการประชุม อิมแพ็ค เมืองทองธานี เพื่อเป็นการส่งเสริมให้ผู้ประกอบการไทยได้นําเทคโนโลยีดิจิทัลมาใช้ในธุรกิจ ทั้งนี้ กระทรวงดิจิทัลฯ มีเป้าหมายที่ผลักดันทุกภาคส่วนของประเทศ ให้ใช้เทคโนโลยีในการขับเคลื่อนเศรษฐกิจและสังคม ภายใน 5 ปี โดยใช้ประโยชน์จากเทคโนโลยีอย่างเต็มศักยภาพ เพื่อพัฒนาโครงสร้างพื้นฐาน นวัตกรรม ข้อมูล และทรัพยากรต่างๆ ในการขับเคลื่อนประเทศไทยไปสู่ความมั่นคง มั่งคั่ง และยั่งยืน ดังนั้น กระทรวงดิจิทัลฯ และหน่วยงานในสังกัด อาทิ สํานักงานส่งเสริมเศรษฐกิจดิจิทัล (ดีป้า) และบริษัท กสท โทรคมนาคม จํากัด (มหาชน) จึงได้ให้การสนับสนุนการจัดงาน CEBIT ASEAN Thailand 2018 ขึ้น เพื่อเป็นแหล่งรวบรวมเทคโนโลยีดิจิทัล และผู้เชี่ยวชาญจากทั้งภาครัฐและเอกชน ตลอดจนเป็นศูนย์กลางการแลกเปลี่ยนความรู้ และเจรจาธุรกิจ เพื่อเตรียมความพร้อมรับการปฏิรูปไปสู่เศรษฐกิจแบบดิจิทัลอย่างเต็มตัว เมื่อวันที่ 20 มีนาคม 2561 ณ ห้องแกรนด์บอลรูม โรงแรมแกรนด์ ไฮแอท เอราวัณ ถนนราชดําริ เขตปทุมวัน กรุงเทพฯ
*****************
รัฐบาลไทย-ข่าวทำเนียบรัฐบาล-ก.แรงงาน สานพลังประชารัฐ เพิ่มศักยภาพผู้มีรายได้น้อย สร้างงาน สร้างอาชีพอย่างยั่งยืน
วันจันทร์ที่ 26 กุมภาพันธ์ 2561
ก.แรงงาน สานพลังประชารัฐ เพิ่มศักยภาพผู้มีรายได้น้อย สร้างงาน สร้างอาชีพอย่างยั่งยืน
“ปลัดแรงงาน” เปิดโครงการสานพลังประชารัฐ กระทรวงแรงงานพบประชาชน สร้างงาน
สร้างอาชีพ ความมั่นคงในชีวิต แก่ผู้มีรายได้น้อยที่ลงทะเบียนสวัสดิการแห่งรัฐ จ.มหาสารคาม ตั้งเป้า
เพิ่มศักยภาพผู้มีรายได้น้อย 6 แสนคนทั่วประเทศ มีคุณภาพชีวิตที่ดี
“ปลัดแรงงาน” เปิดโครงการสานพลังประชารัฐ กระทรวงแรงงานพบประชาชน สร้างงาน
สร้างอาชีพ ความมั่นคงในชีวิต แก่ผู้มีรายได้น้อยที่ลงทะเบียนสวัสดิการแห่งรัฐ จ.มหาสารคาม ตั้งเป้า
เพิ่มศักยภาพผู้มีรายได้น้อย 6 แสนคนทั่วประเทศ มีคุณภาพชีวิตที่ดีเลี้ยงตนเองและครอบครัวอย่างยั่งยืน
นายจรินทร์ จักกะพาก ปลัดกระทรวงแรงงาน เป็นประธานในพิธีเปิดโครงการสานพลังประชารัฐ กระทรวงแรงงานพบประชาชน เพื่อสร้างงาน สร้างอาชีพ และความมั่นคงในชีวิต แก่ผู้มีรายได้น้อยที่ลงทะเบียนสวัสดิการแห่งรัฐ จังหวัดมหาสารคาม ปี 2561 ณ ห้องประชุมพระบรมธาตุนาดูน อําเภอนาดูน จังหวัดมหาสารคาม สําหรับโครงการดังกล่าวจัดขึ้นเพื่อช่วยเหลือผู้ที่มีบัตรสวัสดิการแห่งรัฐ ด้วยการหางานให้ทํา การส่งเสริมทักษะอาชีพแก่ผู้มีรายได้น้อย ให้มีความรู้และทักษะฝีมือในการประกอบอาชีพ มีรายได้เพิ่มขึ้น ได้รับความคุ้มครองทางสังคมอย่างทั่วถึง ตลอดจนส่งเสริมคุ้มครองแรงงานในสถานประกอบการให้มีความมั่นคงทางรายได้ นําไปสู่คุณภาพชีวิตที่ดีอย่างยั่งยืน โดยมีเป้าหมายทั่วประเทศ 600,000 คน
กิจกรรมในครั้งนี้ประกอบด้วย การจัดประชุมสร้างความรู้ความเข้าใจแนวทางการดําเนินงานโครงการฯ แก่อาสาสมัครแรงงานระดับตําบลและเครือข่ายด้านแรงงาน คลินิกช่างเคลื่อนที่และการให้บริการด้านแรงงานแก่ผู้มีรายได้น้อยที่ลงทะเบียนสวัสดิการแห่งรัฐและประชาชนทั่วไป อาทิ การรับสมัครผู้ประกันตน ม.40 การรับสมัครงาน การรับสมัครฝึก/อบรมอาชีพ การให้คําปรึกษา/แนะนํา รับเรื่องร้องเรียน/ร้องทุกข์ด้านแรงงาน การแสดงผลงานจากผู้รับการฝึกกลุ่มผู้มีรายได้น้อย สาขาการทําพานบายศรี และสาขาการทําดอกไม้จันทน์ บริการนวดแผนไทย/นวดฝ่าเท้า และการตัดผมชายฟรี เป็นต้น
ในโอกาสนี้ ปลัดกระทรวงแรงงาน ได้เป็นประธานมอบวุฒิบัตรให้แก่ผู้เข้ารับการพัฒนาทักษะฝีมือ จํานวน 4 สาขา ได้แก่ สาขาเทคนิคการสอนงาน การใช้เทคโนโลยีควบคุมอุปกรณ์พลังงานแสงอาทิตย์การทําพานบายศรี การทําดอกไม้จันทน์ รวมทั้งสิ้น 86 คน ซึ่งสํานักงานพัฒนาฝีมือแรงงานมหาสารคาม หน่วยงานสังกัดกระทรวงแรงงานจังหวัดมหาสารคาม เทศบาลตําบลนาดูน ภาคประชาชนและอาสาสมัครแรงงาน จัดฝึกอบรมหลักสูตรการยกระดับฝีมือแรงงานและการฝึกอาชีพระยะเวลา 18 ชั่วโมง ระหว่างวันที่ 16 - 21 กุมภาพันธ์ 2561 ให้แก่แรงงานทั่วไป วิทยากร อาสาสมัครแรงงาน ผู้สูงอายุ และผู้มีรายได้น้อยที่ลงทะเบียนสวัสดิการแห่งรัฐในพื้นที่อําเภอนาดูนและอําเภอใกล้เคียง บูรณาการร่วมกันเพื่อให้มีความรู้ทักษะฝีมือ และทัศนคติที่ดีในการทํางาน สามารถพัฒนาตนเองให้ได้มีงานทํา มีอาชีพเลี้ยงตนเองและครอบครัวได้อย่างมั่นคงยั่งยืนต่อไป
------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
24 กุมภาพันธ์ 2561
รัฐบาลไทย-ข่าวทำเนียบรัฐบาล-‘หม่อมเต่า’ ยัน แรงงานกัมพูชาได้รับสิทธิเท่าเทียมกับแรงงานไทย
วันอังคารที่ 17 กันยายน 2562
‘หม่อมเต่า’ ยัน แรงงานกัมพูชาได้รับสิทธิเท่าเทียมกับแรงงานไทย
รัฐมนตรีว่าการกระทรวงแรงงาน พร้อมดัวย ปลัดกระทรวงแรงงาน และคณะ หารือระดับทวิภาคีกับ รัฐมนตรีว่าการกระทรวงแรงงานและฝึกอาชีพกัมพูชา ยืนยันรัฐบาลไทยให้การคุ้มครองดูแลสิทธิแรงงานกัมพูชาที่เข้ามาทํางานในประเทศไทย
รัฐมนตรีว่าการกระทรวงแรงงาน พร้อมดัวย ปลัดกระทรวงแรงงาน และคณะ หารือระดับทวิภาคีกับ รัฐมนตรีว่าการกระทรวงแรงงานและฝึกอาชีพกัมพูชา ยืนยันรัฐบาลไทยให้การคุ้มครองดูแลสิทธิแรงงานกัมพูชาที่เข้ามาทํางานในประเทศไทย พร้อมอํานวยความสะดวกในการต่อใบอนุญาตทํางานของแรงงานโดยไม่ต้องเดินทางกลับประเทศกัมพูชา
เมื่อวันที่ 16 กันยายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน พร้อมด้วย นายดวงฤทธิ์ เบญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน นายปัญญรักษ์ พูลทรัพย์ เอกอัครราชทูต ณ กรุงพนมเปญ นายสุทธิ สุโกศล ปลัดกระทรวงแรงงาน นายสุรเดช วลีอิทธิกุล รองปลัดกระทรวงแรงงาน นางสาวอําพันธ์ ธุววิทย์ รองเลขาธิการสํานักงานประกันสังคม และเจ้าหน้าที่ที่เกี่ยวข้องได้เข้าร่วมการหารือระดับทวิภาคีกับ นายอิทธิ์ ซัมเฮง (H.E. Ith Samheng) รัฐมนตรีว่าการกระทรวงแรงงานและฝึกอาชีพกัมพูชา พร้อมคณะ ณ อัปสรา พาเลส รีสอร์ทและคอนเวนชั่น เซ็นเตอร์ จังหวัดเสียมราฐ ราชอาณาจักรกัมพูชา ซึ่ง H.E. Ith Samheng รัฐมนตรีว่าการกระทรวงแรงงานและฝึกอาชีพกัมพูชาได้แสดงความยินดีในโอกาสที่รัฐมนตรีว่าการกระทรวงแรงงานได้รับตําแหน่งใหม่ และขอขอบคุณไทยที่ได้ริเริ่มกรอบความร่วมมือด้านแรงงานในกลุ่มประเทศ CLMTV
รัฐมนตรีว่าการะทรวงแรงงาน ได้กล่าวยืนยันว่า ประเทศไทยได้ให้การคุ้มครองดูแลสิทธิแรงงานกัมพูชาที่เข้ามาทํางานในประเทศไทยให้มีคุณภาพชีวิตที่ดี และขอให้ทางการกัมพูชาประชาสัมพันธ์ให้แรงงานกัมพูชาเข้ามาทํางานในประเทศไทยอย่างถูกต้อง ซึ่งจะได้รับความคุ้มครองและสิทธิประโยชน์ตามกฎหมาย และไม่เสี่ยงต่อการตกเป็นผู้เสียหายของการค้ามนุษย์และแรงงานบังคับ สําหรับแรงงานกัมพูชาที่ได้รับผ่อนผันและใบอนุญาตทํางานจะหมดอายุนั้น รัฐบาลไทยจะอํานวยความสะดวกให้เข้ามาต่อใบอนุญาตทํางาน
ในประเทศไทย ไม่ต้องเดินทางกลับประเทศกัมพูชา โดยจะดําเนินการให้กระบวนการมีความสะดวก รวดเร็วและเสียค่าใช้จ่ายน้อยที่สุด
--------------------------
กองเผยแพร่และประชาสัมพันธ์ - ข่าว/
สํานักประสานความร่วมมือระหว่างประเทศ ภาพ - ข้อมูล/
17 กันยายน 2562
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ มอบรางวัลโครงการ “ประกวดการใช้งานแอปพลิเคชัน อสม.ออนไลน์”
วันศุกร์ที่ 26 มกราคม 2561
ปลัดกระทรวงดิจิทัลฯ มอบรางวัลโครงการ “ประกวดการใช้งานแอปพลิเคชัน อสม.ออนไลน์”
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานร่วมในพิธีมอบรางวัลโครงการ “ประกวดการใช้งานแอปพลิเคชัน อสม.ออนไลน์” โดยกระทรวงดิจิทัลฯ ร่วมกับ บริษัท แอดวานซ์ อินโฟร์ เซอร์วิส จํากัด (มหาชน) หรือ เอไอเอส และกระทรวงสาธารณสุข จัดขึ้น เพื่อส่งเสริมความรู้ความสามารถในการใช้เทคโนโลยีดิจิทัลในงานสาธารณสุขชุมชนเชิงรุกแก่อาสาสมัครสาธารณสุขประจําหมู่บ้าน (อสม.) ให้กว้างขวาง และเพื่อให้ประชาชนเข้าถึงบริการด้านการแพทย์อย่างถูกต้อง รวดเร็ว ทันต่อเหตุการณ์ ผ่านแอปพลิเคชัน “อสม.ออนไลน์” ตลอดจนเพื่อสร้างขวัญกําลังใจในการปฏิบัติงานของ อสม. ในการดูแลสุขภาพของคนในชุมชนอันก่อให้เกิดการยกระดับคุณภาพชีวิตของคนไทยเพื่อก้าวสู่การเป็นไทยแลนด์ 4.0 โดยรางวัลการประกวดจะเป็นเงินสนับสนุนให้แก่ “ชมรมอาสาสมัครสาธารณสุข” เพื่อให้ชมรมนําไปใช้ในการส่งเสริมการทํางานของ อสม. และการบริหารจัดการด้านสาธารณสุขมูลฐาน รวมทั้งการสนับสนุนการจัดกิจกรรมและบริการของหน่วยบริการสุขภาพระดับปฐมภูมิ โดยแบ่งเป็น 3 ระดับ ได้แก่ รางวัลดีเด่นระดับประเทศ รางวัลดีเด่นระดับจังหวัด และรางวัลชื่นชมในความมุ่งมั่นก้าวสู่ อสม. 4.0 เมื่อวันที่ 25 มกราคม 2561 ณ โรงแรมรามา การ์เด้นส์ ถนนวิภาวดีรังสิต เขตหลักสี่ กรุงเทพฯ
**********************
รัฐบาลไทย-ข่าวทำเนียบรัฐบาล-นายกรัฐมนตรีระบุการประชุมคณะรัฐมนตรีนอกสถานที่อย่างเป็นทางการ เพื่อรับฟังปัญหาจากประชาชนในพื้นที่โดยตรง ไม่ได้จับตาความเคลื่อนไหวนักการเมือง
วันพุธที่ 16 สิงหาคม 2560
นายกรัฐมนตรีระบุการประชุมคณะรัฐมนตรีนอกสถานที่อย่างเป็นทางการ เพื่อรับฟังปัญหาจากประชาชนในพื้นที่โดยตรง ไม่ได้จับตาความเคลื่อนไหวนักการเมือง
นายกรัฐมนตรีระบุการประชุมคณะรัฐมนตรีนอกสถานที่อย่างเป็นทางการ เพื่อรับฟังปัญหาจากประชาชนในพื้นที่โดยตรง ไม่ได้จับตาความเคลื่อนไหวนักการเมือง
วันนี้ (15 สิงหาคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ภายหลังการเป็นประธานประชุมคณะรัฐมนตรีว่า การจัดประชุมคณะรัฐมนตรีนอกสถานที่อย่างเป็นทางการ (ครม.สัญจร) ในวันที่ 21 - 22 สิงหาคมนี้ ไม่ได้จัดประชุมเพื่อค้นหาความเคลื่อนไหวนักการเมือง หรือจะไปจับตานักการเมือง เพราะไม่สนใจและไม่ให้เครดิตอยู่แล้ว แต่ต้องลงพื้นที่เพื่อรับฟังความคิดเห็นของประชาชน ซึ่งที่ผ่านมา 3 ปี รัฐบาลได้พยายามทําอย่างเต็มที่ และจะใช้เวลาที่เหลืออยู่นี้ไปรับฟังปัญหา รวมถึงความคิดเห็นจากประชาชนในพื้นที่โดยตรงว่า สิ่งที่รัฐบาลทํามาเป็นอย่างไร มีปัญหาตรงไหน ผลประโยชน์ งบประมาณถึงประชาชนหรือไม่ อย่างไร และถ้าไม่ถึงจะต้องทําอย่างไร ขณะเดียวกันจะต้องอธิบายขั้นตอนการใช้งบประมาณที่รัฐบาลจัดสรรลงมาพื้นที่
นายกรัฐมนตรีกล่าวต่อไปว่า ถ้าทุกคนพยายามบอกว่าประชาชนข้างล่างยังไม่ได้เงิน ขอถามว่าจะให้เงินได้อย่างไร ให้ด้วยการโอนเงินให้ไปหรือ ก็ไม่สามารถทําได้ รัฐบาลต้องหาวิธีการที่เหมาะสมไม่ผิดกฎหมาย เช่น ช่วยเหลือค่าน้ํา ค่าไฟ เป็นต้น ทั้งนี้ รายได้ของรัฐบาลมาจากการจัดเก็บภาษีจากประชาชนและภาคธุรกิจ ซึ่งรัฐบาลเองพยายามทําหลายอย่างให้มีรายได้เพิ่มขึ้น และมีแนวคิดปรับรูปแบบตั้งบริษัท แต่ก็ยังมีการคัดค้านกัน เพราะทุกคนกลัวว่าจะไม่ได้สิทธิประโยชน์เท่าเดิม ความยากง่ายมันอยู่ตรงนี้ รัฐบาลพร้อมให้ทุกอย่างที่ไม่ผิดกฎหมาย ไม่ผิดกติกาการค้าโลก และขอให้เข้าใจว่ารัฐบาลชุดนี้ไม่ได้มุ่งหวังจะทําร้ายคนจน วันนี้รัฐบาลรู้ดีว่างบประมาณที่ลงไปเป็นโครงการขนาดใหญ่เยอะพอสมควร บริษัทก่อสร้างขนาดใหญ่ก็ได้ไป บริษัทขนาดเล็กยังไม่ได้ ตนกําลังให้พิจารณาให้บริษัทเล็กได้โครงการของรัฐบ้าง โดยตั้งงบประมาณให้ต่ําลง แต่ไม่ใช่บริษัทใหญ่มาแย่งประมูล ซึ่งก็ต้องดูขีดความสามารถของบริษัทเล็กด้วย ไม่ใช่ประมูลแล้วทิ้งงาน ถ้าทิ้งงานต้องขึ้นบัญชีไว้ วันหน้าไม่ต้องมาประมูลงานกับรัฐบาลอีก ใครผิดต้องลงโทษตามกฎหมาย ไม่มีการช่วยเหลือใครทั้งสิ้น
นายกรัฐมนตรีกล่าวว่า ส่วนภาคแรงงานตอนนี้ผมให้พิจารณาให้เสียค่าปรับ โดยแยกประเภท แต่บางคนยังไม่ยอมไปทํา ซึ่งเขาเปิดให้ทําถึงเดือนธันวาคมก็ยังไม่ไปทํา อ้างว่าจะต้องทํางานครบทุกคน ทุกวัน แล้วทําไมไม่จัดเวรกันไป พอหมดเวลาก็มาร้องขอต่ออายุ ผมให้ไม่ได้ เพราะต่อให้มาเยอะแล้ว ขอให้ไปขึ้นทะเบียนตามกรอบเวลาที่กําหนดไว้
----------------------------------------------
รัฐบาลไทย-ข่าวทำเนียบรัฐบาล-รมว.พม. เป็นประธานเปิดการสัมมนาผู้บริหารกระทรวงการพัฒนาสังคมและความมั่นคงของมนุษย์ ครั้งที่ 2/2560 เพื่อวางแนวทางการขับเคลื่อนงานในปี 2561
วันพฤหัสบดีที่ 7 กันยายน 2560
รมว.พม. เป็นประธานเปิดการสัมมนาผู้บริหารกระทรวงการพัฒนาสังคมและความมั่นคงของมนุษย์ ครั้งที่ 2/2560 เพื่อวางแนวทางการขับเคลื่อนงานในปี 2561
รมว.พม. เป็นประธานเปิดการสัมมนาผู้บริหารกระทรวงการพัฒนาสังคมและความมั่นคงของมนุษย์ ครั้งที่ 2/2560 เพื่อวางแนวทางการขับเคลื่อนงานในปี 2561
วันนี้ (7 ก.ย. 60) เวลา 08.30 น. ณ ห้องประชุม ชั้น 2 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในการสัมมนาผู้บริหารกระทรวงการพัฒนาสังคมและความมั่นคงของมนุษย์ ครั้งที่ 2/2560 ซึ่งมีผู้บริหารระดับสูงของกระทรวง พม. เข้าร่วมประชุม จํานวน 95 คน โดยได้รับเกียรติจากวิทยากรที่มีชื่อเสียงมาถ่ายทอดความรู้และประสบการณ์ให้แก่ผู้บริหารของกระทรวงในประเด็นที่น่าสนใจ อาทิ ความท้าทายในการแก้ไขปัญหาค้ามนุษย์ของไทย การเป็นผู้นํายุคดิจิทัลกับการพัฒนาสังคม การพัฒนาทรัพยากรมนุษย์ในยุค 4.0
พลตํารวจเอก อดุลย์ กล่าวว่า กระทรวงการพัฒนาสังคมและความมั่นคงของมนุษย์ (พม.) ได้จัดการสัมมนาผู้บริหารในครั้งนี้ เพื่อทบทวนผลการดําเนินงานตามนโยบายของกระทรวงที่ผ่านมา วิเคราะห์สถานการณ์โลกและสถานการณ์ทางสังคม เพื่อประกอบการพิจารณาจัดทํา (ร่าง) นโยบายกระทรวงการพัฒนาสังคมและความมั่นคงของมนุษย์ ประจําปี 2561 รวมถึงการขับเคลื่อนและจัดทําแผนปฏิบัติการประจําปี และกําหนดตัวชี้วัดที่ชัดเจน เพื่อให้นโยบายกระทรวงการพัฒนาสังคมและความมั่นคงของมนุษย์ ประจําปี 2561 ก่อให้เกิดประโยชน์สูงสุดแก่กลุ่มเป้าหมาย รวมทั้งวางแนวทางการขับเคลื่อนงานในปี 2561 ในประเด็นเร่งด่วนที่ต้องดําเนินการให้สําเร็จผลเป็นรูปธรรม อาทิ การพัฒนาที่อยู่อาศัย การป้องกันและแก้ไขปัญหาการค้ามนุษย์ การบูรณาการรองรับสังคมผู้สูงอายุ การพัฒนาคุณภาพชีวิตคนพิการ การพัฒนาคุณภาพชีวิตเด็กและเยาวชน การสร้างความเข้มแข็งของสตรีและครอบครัว การพัฒนาระบบสวัสดิการสังคม การยกระดับงานด้านต่างประเทศและอาเซียน และการส่งเสริมพลังประชารัฐ รวมทั้งขับเคลื่อนงานตามภารกิจของกระทรวงทั้งด้านการพัฒนาสังคม การสร้างความเป็นธรรมและความเสมอภาคในสังคม การพัฒนาคุณภาพชีวิตของกลุ่มเป้าหมายเด็ก เยาวชน สตรี คนพิการ ผู้สูงอายุ และผู้ด้อยโอกาส ตลอดจนการสร้างความมั่นคงของสถาบันครอบครัวและชุมชน เพื่อลดความเหลื่อมล้ํา และมุ่งสู่สังคมที่เป็นธรรม ตลอดจนสร้างโอกาสในการเข้าถึงบริการของภาครัฐ โดย “ไม่ทิ้งใครไว้ข้างหลัง” ซึ่งสอดคล้องกับยุทธศาสตร์ชาติระยะ 20 ปี
พลตํารวจเอก อดุลย์ กล่าวต่อไปว่า ตนมอบหมายให้ส่วนราชการของกระทรวงการพัฒนาสังคมและความมั่นคงของมนุษย์ ขับเคลื่อนงานเชิงรุก โดยให้ความสําคัญกับการพัฒนาสังคมเชิงบูรณาการกับหน่วยงานภายใน และหน่วยงานภายนอกที่เกี่ยวข้อง ทั้งในระดับภูมิภาคและท้องถิ่น ตามแนวทาง “ประชารัฐ” โดยน้อมนํา “หลักปรัชญาเศรษฐกิจพอเพียง” มาเป็นแนวทางในการปฏิบัติงานให้บังเกิดผลอย่างเป็นรูปธรรมตามหลักธรรมาภิบาล เพื่อร่วมกันสร้างและวางรากฐานสังคมไทยให้เกิดความอยู่ดีมีสุข และตอบสนองวิสัยทัศน์ประเทศไทย “มั่นคง มั่งคั่ง ยั่งยืน” ต่อไป โดยในวันที่ 8 - 9 กันยายน 2560 จะเป็นการระดมและรับฟังความคิดเห็นต่อ (ร่าง) นโยบายกระทรวงการพัฒนาสังคมและความมั่นคงของมนุษย์ ประจําปี 2561 ก่อนประกาศให้ทุกหน่วยงานในสังกัด พม. ใช้เป็นกรอบแนวทางในการทํางานต่อไป
รัฐบาลไทย-ข่าวทำเนียบรัฐบาล-ผลการประชุมคณะกรรมการข้อมูลข่าวสารของราชการ ครั้งที่ 6/2560
วันพฤหัสบดีที่ 16 พฤศจิกายน 2560
ผลการประชุมคณะกรรมการข้อมูลข่าวสารของราชการ ครั้งที่ 6/2560
รมต.นร.ออมสินฯ มอบหมาย นายครรชิต มาลัยวงษ์ กรรมการผู้ทรงคุณวุฒิ เป็นประธานการประชุมคณะกรรมการข้อมูลข่าวสารของราชการ ครั้งที่ 6/2560
วันนี้ (16 พฤศจิกายน 2560) เวลา 9.30 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี มอบหมายให้ นายครรชิต มาลัยวงษ์ กรรมการผู้ทรงคุณวุฒิ เป็นประธานการประชุมคณะกรรมการข้อมูลข่าวสารของราชการ ครั้งที่ 6/2560 ซึ่งผลการประชุมสรุปสาระสําคัญ ดังนี้
ที่ประชุมเห็นชอบการยกเลิกประกาศคณะกรรมการข้อมูลข่าวสารของราชการ เรื่องกําหนดให้ประกาศประกวดราคาและประกาศสอบราคาของหน่วยงานของรัฐที่หัวหน้าส่วนราชการลงนามแล้ว และเรื่องกําหนดให้ข้อมูลข่าวสารเกี่ยวกับผลการพิจารณาการจัดซื้อจัดจ้างของหน่วยงานของรัฐ เป็นข้อมูลข่าวสารที่ต้องจัดไว้ให้ประชาชนเข้าตรวจดูได้ตามมาตรา 9 (8) แห่งพระราชบัญญัติข้อมูลข่าวสารของราชการ พ.ศ. 2540
พร้อมทั้งเห็นชอบ ร่างประกาศคณะกรรมการข้อมูลข่าวสารของราชการเรื่อง กําหนดให้ข้อมูลข่าวสารเกี่ยวกับการเผยแพร่รายชื่อผู้เข้ารับการอบรมในหลักสูตรฝึกอบรมของหน่วยงานต่าง ๆ ตามมติคณะรัฐมนตรีเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8) แห่งพระราชบัญญัติข้อมูลข่าวสารของราชการ พ.ศ. 2540 ตลอดจนเห็นชอบการปรับปรุงพระราชบัญญัติข้อมูลข่าวสารของราชการ พ.ศ. 2540 และกรอบยุทธศาสตร์ของคณะกรรมการข้อมูลข่าวสารของราชการ พ.ศ. 2561-2562
ที่ประชุมมีมติเห็นชอบการแต่งตั้งคณะอนุกรรมการเพื่อพิจารณากําหนดมาตรฐานความโปร่งใสภาครัฐ สําหรับหน่วยงานรัฐวิสาหกิจ และเห็นชอบการดําเนินการตามมติคณะรัฐมนตรีเมื่อวันที่ 3 ตุลาคม 2560 เรื่อง ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดเตรียมไว้ให้ประชาชนตรวจดูได้มาตรา 9 วรรคหนึ่ง (8) แห่งพระราชบัญญัติข้อมูลข่าวสารของราชการ พ.ศ. 2540
**********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. จัดประชุมหารือการจัดการทรัพยากรธรรมชาติและสิ่งแวดล้อมพื้นที่ระเบียงเศรษฐกิจพิเศษภาคตะวันออก (ECC) และพื้นที่จังหวัดจันทบุรี และจังหวัดตราด
วันอังคารที่ 30 มกราคม 2561
ทส. จัดประชุมหารือการจัดการทรัพยากรธรรมชาติและสิ่งแวดล้อมพื้นที่ระเบียงเศรษฐกิจพิเศษภาคตะวันออก (ECC) และพื้นที่จังหวัดจันทบุรี และจังหวัดตราด
ทส. จัดประชุมหารือการจัดการทรัพยากรธรรมชาติและสิ่งแวดล้อมพื้นที่ระเบียงเศรษฐกิจพิเศษภาคตะวันออก (ECC) และพื้นที่จังหวัดจันทบุรี และจังหวัดตราด
ทส. จัดประชุมหารือการจัดการทรัพยากรธรรมชาติและสิ่งแวดล้อมพื้นที่ระเบียงเศรษฐกิจพิเศษภาคตะวันออก (ECC) และพื้นที่จังหวัดจันทบุรี และจังหวัดตราด
วันนี้ (24 มกราคม 61) กระทรวงทรัพยากรธรรมชาติและสิ่งแวดล้อม ได้จัดให้มีการประชุมหารือการจัดการทรัพยากรธรรมชาติและสิ่งแวดล้อมพื้นที่ระเบียงเศรษฐกิจพิเศษภาคตะวันออก (ECC) (จังหวัดชลบุรี ระยอง ฉะเชิงเทรา) และพื้นที่จังหวัดจันทบุรี และจังหวัดตราด มีประเด็นในการประชุม 2 ประเด็นหลักๆ คือ แผนการจัดการสิ่งแวดล้อมในนที่ระเบียงเศรษฐกิจพิเศษภาคตะวันออก และประเด็น การบุกรุกทําลายทรัพยากรป่าไม้ในพื้นที่ระเบียงเศรษฐกิจพิเศษภาคตะวันออก
โอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ประธานการประชุม ได้รับฟังรายงานสถานการณ์ทรัพยากรธรรมชาติและสิ่งแวดล้อมในพื้นที่ 5 จังหวัด และให้นโยบายการจัดการทรัพยากรธรรมชาติและสิ่งแวดล้อม โดยมีผู้บริหารและเจ้าหน้าที่ในพื้นที่ 5 จังหวัด เข้าร่วมประชุมและรับมอบนโยบาย
รัฐบาลไทย-ข่าวทำเนียบรัฐบาล-​ น้ำใจหลั่งไหล “ทหารไม่ทอดทิ้งประชาชน” ระดมกำลังช่วยเหลือผู้ประสบภัยน้ำท่วม!!
วันพฤหัสบดีที่ 19 กันยายน 2562
​ น้ําใจหลั่งไหล “ทหารไม่ทอดทิ้งประชาชน” ระดมกําลังช่วยเหลือผู้ประสบภัยน้ําท่วม!!
เมื่อ 18 ก.ย 62 พลเอก ณัฐ อินทรเจริญ ปลัดกระทรวงกลาโหม เป็นประธานในพิธีรับมอบสิ่งของอุปโภคบริโภคเพื่อช่วยเหลือผู้ประสบอุทกภัย ในพื้นที่ จ.อุบลราชธานี ณ ลานอเนกประสงค์ ในศาลาว่าการกลาโหม
เมื่อ 18 ก.ย 62 พลเอก ณัฐ อินทรเจริญ ปลัดกระทรวงกลาโหม เป็นประธานในพิธีรับมอบสิ่งของอุปโภคบริโภคเพื่อช่วยเหลือผู้ประสบอุทกภัย ในพื้นที่ จ.อุบลราชธานี ณ ลานอเนกประสงค์ ในศาลาว่าการกลาโหม โดยสมาคมการค้าแลกเปลี่ยนเศรษฐกิจไทยเอเชีย และเครือข่ายบรรเทาสาธารณภัย ศูนย์บรรเทาสาธารณภัยกระทรวงกลาโหม มีความประสงค์บริจาคของอุปโภคบริโภคให้กับสํานักงานปลัดกระทรวงกลาโหม เพื่อนําไปมอบให้กับหน่วยงานที่เกี่ยวข้อง หรือผู้ประสบอุทกภัยในพื้นที่ จ.อุบลราชธานี
สําหรับสถานการณ์อุทกภัยในพื้นที่ภาคเหนือ และภาคตะวันออกเฉียงเหนือจากอิทธิพลของพายุโซนร้อนโพดุล และคาจิกิ เกิดขึ้นตั้งแต่วันที่ 29 สิงหาคม 2562 จนถึงปัจจุบัน และยังคงส่งผลกระทบและสร้างความเสียหายให้กับพี่น้องประชาชนใน 32 จังหวัด กว่า 400,000 ครัวเรือน โดยเฉพาะ จ.อุบลราชธานี ที่ยังไม่พ้นวิกฤติ น้ํายังคงท่วมสูง ประชาชนต้องอยู่อย่างยากลําบาก ทั้งนี้ ทุกภาคส่วนจะช่วยกัน ไม่ทอดทิ้ง พร้อมดูแลเยียวยาทุกความเสียหายอย่างเต็มที่ ทั้งการนําสิ่งของ น้ําดื่ม อาหารกระป๋อง อาหารแห้ง ยารักษาโรค และของใช้ที่จําเป็นไปช่วยเหลือประชาชน เพื่อบรรเทาความเดือดร้อนในเบื้องต้น ทั้งนี้ ทหาร และทุกภาคส่วนจะยังคงอยู่ช่วยเหลือ ดูแลประชาชนให้ได้รับความปลอดภัย จนกว่าสถานการณ์จะกลับเข้าสู่ภาวะปกติ
รัฐบาลไทย-ข่าวทำเนียบรัฐบาล-รมต.นร.สุวพันธ์ุฯ เป็นประธานการประชุมคณะกรรมการควบคุมการเรี่ยไรของหน่วยงานของรัฐ (กคร.) ครั้งที่ 1/2561
วันศุกร์ที่ 5 มกราคม 2561
รมต.นร.สุวพันธ์ุฯ เป็นประธานการประชุมคณะกรรมการควบคุมการเรี่ยไรของหน่วยงานของรัฐ (กคร.) ครั้งที่ 1/2561
รมต.นร.สุวพันธุ์ฯ เป็นประธานการประชุม กคร. โดยมีมติเห็นชอบการเรี่ยไรของหน่วยงานซึ่งเป็นไปตามหลักเกณฑ์และระเบียบเพื่อประโยชน์ของส่วนรวมหรือสาธารณกุศล จํานวน  3 หน่วยงาน พร้อมรายงานผลการดําเนินงานของหน่วยงานมายัง คนร. และ สตง. โดยเคร่งครัดและรวดเร็ว
วันนี้(4มกราคม2561)เวลา09.30น.ณ ห้องประชุม109ตึกสํานักงานปลัดสํานักนายกรัฐมนตรีทําเนียบรัฐบาลนายสุวพันธุ์ตันยุวรรธนะรัฐมนตรีประจําสํานักนายกรัฐมนตรีเป็นประธานการประชุมคณะกรรมการควบคุมการเรี่ยไรของหน่วยงานของรัฐ(กคร.)ครั้งที่1/2561ซึ่งสรุปสาระสําคัญดังนี้
ที่ประชุมได้รับทราบหลักเกณฑ์การเรี่ยไรของหน่วยงานของรัฐโดยในกรุงเทพมหานครต้องขออนุญาตจากคณะกรรมการควบคุมการเรี่ยไรของหน่วยงานของรัฐส่วนต่างจังหวัดมอบหมายให้ผู้ว่าราชการจังหวัดเป็นประธานคณะกรรมการฯของจังหวัดนั้นๆพิจารณาให้ความเห็นชอบในหลักการ
นอกจากนี้ที่ประชุมได้พิจารณาและมีมติเห็นชอบในหลักการของการจัดให้มีการเรี่ยไรของหน่วยงานต่างๆจํานวน3หน่วยงานซึ่งคณะกรรมการฯกําชับให้เป็นไปตามหลักเกณฑ์และระเบียบโดยมีวัตถุประสงค์เพื่อประโยชน์ของส่วนรวมอย่างแท้จริงโดยให้หน่วยงานดังกล่าวนําข้อสังเกตของคณะกรรมการฯไปพิจารณาดําเนินการโดยรัดกุมและเคร่งครัดตลอดจนให้เป็นไปด้วยความสมัครใจหรือไม่ทําให้บุคคลใดบุคคลหนึ่งเกิดความเดือนร้อนหรืออึดอัดใจโดยพึงมีความระมัดระวังด้วยว่าการเรี่ยไรนั้นจะต้องไม่เข้าข่ายการขัดกันของผลประโยชน์รวมทั้งให้ปฏิบัติตามประมวลจริยธรรมของข้าราชการอย่างเคร่งครัดทั้งนี้ให้รายงานผลการดําเนินการเรี่ยไรของหน่วยงานให้คณะกรรมการฯและสํานักงานการตรวจเงินแผ่นดิน(สตง.)ทราบโดยเคร่งครัดและรวดเร็วต่อไป
**********************************
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-ดร.สมคิดฯ รองนายกรัฐมนตรี ตรวจเยี่ยมติดตามการดำเนินงานด้านเศรษฐกิจของกระทรวงดิจิทัลฯ
วันพฤหัสบดีที่ 3 สิงหาคม 2560
ดร.สมคิดฯ รองนายกรัฐมนตรี ตรวจเยี่ยมติดตามการดําเนินงานด้านเศรษฐกิจของกระทรวงดิจิทัลฯ
ดร.สมคิดฯ
ดร.สมคิด จาตุศรีพิทักษ์ รองนายกรัฐมนตรี พร้อมด้วย ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมประชุมกับผู้บริหารกระทรวงดิจิทัลฯ และหน่วยงานในสังกัดกระทรวงฯ เพื่อติดตามความคืบหน้าในการดําเนินงานโครงการต่างๆ ที่เป็นไปตามนโยบายรัฐบาลด้านเศรษฐกิจ อาทิ โครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ หรือ “เน็ตประชารัฐ” ซึ่งจะทําให้ประชาชนทั้งประเทศในทุกพื้นที่มีอินเทอร์เน็ตใช้ อีกทั้งโครงการดังกล่าวยังจะเป็นประโยชน์ต่อเศรษฐกิจในทุกชุมชนทั่วประเทศ รวมถึงจะเป็นปัจจัยสําคัญให้ประชาชนในพื้นที่ห่างไกลมีเวทีในการแข่งขันด้านการขายสินค้าและบริการของชุมชน ในรูปแบบ e-commerce หรือธุรกิจออนไลน์ ตลอดจนสร้างความเท่าเทียมกันอย่างเป็นรูปธรรม ทั้งนี้ รองนายกรัฐมนตรี ยังได้กล่าวชื่นชมและพึงพอใจการดําเนินงานโครงการต่างๆ ของกระทรวงดิจิทัลฯ เป็นไปตามแผนงานเป็นอย่างดี พร้อมเสนอให้มีการขยายผลและต่อยอดการใช้ประโยชน์จากเน็ตประชารัฐให้ครอบคลุมทุกมิติต่อไป เมื่อวันที่ 2 สิงหาคม 2560 ณ ห้องประชุม MDES ชั้น 9 อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
**************************
รัฐบาลไทย-ข่าวทำเนียบรัฐบาล-ประกาศกระทรวงแรงงาน เรื่อง การอนุญาตให้คนต่างด้าวทำงานในราชอาณาจักรเป็นกรณีพิเศษ ตามมาตรการป้องกันการแพร่ระบาดของโรคติดเชื้อไวรัสโคโรนา 2019 [กระทรวงแรงงาน]
วันอาทิตย์ที่ 12 เมษายน 2563
ประกาศกระทรวงแรงงาน เรื่อง การอนุญาตให้คนต่างด้าวทํางานในราชอาณาจักรเป็นกรณีพิเศษ ตามมาตรการป้องกันการแพร่ระบาดของโรคติดเชื้อไวรัสโคโรนา 2019 [กระทรวงแรงงาน]
ประกาศ ณ วันที่ 10 เมษายน 2563